50 लोगों ने रक्तदान कर दिया भाईचारे का संदेश
श्रीअमरनाथ सेवा मंडल की तरफ से रविवार को सेक्टर-12 स्थित एक होटल में संत शिरोमणि बाबा बंसी वाले सानिध्य में वार्षिक समारोह एवं रक्तदान शिविर का आयोजन किया गया। शिविर में 50 रक्तदानियों ने रक्तदान किया।
कार्यक्रम में शिव भजनों से अतिथियों का समां बांधे रखा। शिव भक्त भजनों पर झूमने लगे। कार्यक्रम में मुख्य अतिथि के रूप में एक कंपनी के एमडी ईशांत गर्ग ने तथा मेयर रेनू बाला गुप्ता ने विशिष्ट अतिथि के रूप में शिरकत की। रक्तदाताओं के लिए जूस एवं फल की व्यवस्था की गई। कार्यक्रम स्थल पर राजेश शर्मा एंड पार्टी द्वारा प्रस्तुत किए गए भजनों एवं झांकियों पर वहां पर उपस्थित शिवभक्त झूमने को मजबूर कर दिया। संस्था के अध्यक्ष विजय सिंगला ने कहा कि कार्यक्रम का मकसद भाईचारा बढ़ाना और समाजसेवा के प्रति अग्रसर करना है। कार्यक्रम में विशेष रूप से पवित्र गुफा के मुख्य पुजारी पंडित बृजेश, अनंत नाग, रघुनाथ मंदिर के महंत गोपाल दास, उज्जैन से कैलाशी प्रेम नारायण ने भाग लेकर कार्यक्रम की शोभा बढ़ाई। संस्था के संस्थापक लाला मिट्ठन लाल द्वारा सुनील बिंदल को स्मृति चिन्ह देकर सम्मानित किया गया। सभी शिवभक्तों को स्मृति चिन्ह देकर सम्मानित किया गया। इस मौके पर संस्था के अध्यक्ष विजय सिंगला, राकेश कांबोज, संदीप पूजानी, पृथ्वी राज, रिंकू, संजय सिंगला, सुमन सिंगला, रजनी, आरती, डा. बृजपाल रांवल, बृज भूषण अग्रवाल, मनीष गर्ग, पवन गुप्ता, गगन गर्ग मौजूद रहे।
करनाल. रक्तदानकरने वाले युवाओं को बेज लगाते हुए मेयर रेनूबाला गुप्ता।
hin_Deva hin_Deva hin_Deva awa_Deva